Даўцам святасці з’яўляецца сам Бог, які сваёй ласкаю няспынна падтрымлівае нас, каб мы былі здольныя выконваць Яго святую волю. Мы ж са свайго боку павінны ўвесь час прыкладаць намаганні да таго, каб адказваць на гэты Божы дар. Адна з асноўных умоваў узрастання на шляху да святасці — знаходжанне ў стане асвячальнай ласкі, дзякуючы якой мы яднаемся з Хрыстом, а таксама заўсёдны клопат пра развіццё нашага ўнутранага жыцця.